Euroopa Kohtu (teine koda) 25. aprilli 2013. aasta otsus – komisjon vs. Hispaania
(kohtuasi C‑64/11)
Liikmesriigi kohustuste rikkumine – Asutamisvabadus – ELTL artikkel 49 – Piirangud – Maksuõigusnormid – Realiseerimata kapitalikasumi viivitamatu maksustamine – Äriühingu asukoha üleviimine, püsiva tegevuskoha tegevuse lõpetamine või sellise tegevuskoha vara üleviimine
1.                     Liikmesriigi kohustuste rikkumise hagi – Vaidlusese – Kindlaksmääramine kohtueelses menetluses – Hilisem laiendamine – Lubamatus (ELTL artikkel 258) (vt punktid 13 ja 14)
2.                     Liikmesriigi kohustuste rikkumise hagi – Vaidlusese – Kindlaksmääramine kohtueelses menetluses – Esialgsete etteheidete täpsustamine hagimenetluse algatusdokumendis – Lubatavus (ELTL artikkel 258) (vt punktid 18 ja 19)
3.                     Isikute vaba liikumine – Asutamisvabadus – Aluslepingu sätted – Kohaldamisala (ELTL artikkel 49) (vt punktid 23–26)
4.                     Isikute vaba liikumine – Asutamisvabadus – Piirangud – Maksuõigusnormid – Siseriikliku õiguse alusel asutatud äriühingu asukoha üleviimine teise liikmesriiki või mitteresidendist äriühingu püsiva tegevuskoha vara üleviimine teise liikmesriiki – Siseriiklikud õigusnormid, mis näevad ette üleviidud varaga seotud realiseerimata kapitalikasumi viivitamatu maksustamise – Lubamatus (ELTL artikkel 49) (vt punktid 27–29, 31–37 ja 39 ning resolutsioon)
Ese
Liikmesriigi kohustuste rikkumine – ELTL artikli 49 ja Euroopa Majanduspiirkonna lepingu artikli 31 rikkumine – Maksuõigusnormid, mille kohaselt äriühingud, kes lakkavad olemast Hispaania maksuresidendid või kes viivad oma vara üle teise liikmesriiki, peavad viivitamatult tasuma riigist lahkumise maksu.
Resolutsioon
1.
Kuna Hispaania Kuningriik kehtestas kuninga 5. märtsi 2004. aasta seadusandliku dekreediga 4/2004 (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades) heakskiidetud ettevõtte tulumaksu seaduse konsolideeritud versiooni artikli 17 lõike 1 punktid a ja c, mille kohaselt arvatakse realiseerimata kapitalikasum maksuaasta maksubaasi hulka juhul, kui Hispaanias asutatud äriühingu asukoht ja Hispaanias asuva püsiva tegevuskoha vara viiakse üle teise liikmesriiki, samas kui sellisel realiseerimata kapitalikasumil ei ole mingisugust viivitamatut maksuõiguslikku tagajärge juhul, kui sama tehakse Hispaania territooriumi raames, siis on Hispaania Kuningriik rikkunud talle ELTL artiklist 49 tulenevaid kohustusi.
2.
Jätta hagi ülejäänud osas rahuldamata.
3.
Mõista kohtukulud välja Hispaania Kuningriigilt.
4.
Saksamaa Liitvabariik, Prantsuse Vabariik, Itaalia Vabariik, Madalmaade Kuningriik, Portugali Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik kannavad oma kohtukulud ise.